
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1070-lē

	
	(prot. Nr. 30, 45. §)




Par valsts akciju sabiedrības “Latvijas dzelzceļš” valdījumā esošo zemes vienību daļu pieņemšanu Rīgas valstspilsētas pašvaldības patapinājumā 
(bezatlīdzības lietošanā)


Pamatojoties uz Pašvaldību likuma 4. panta pirmās daļas 3. punktu, 10. panta pirmās daļas ievaddaļu, 73. panta ceturto daļu, Civillikuma 1947., 1948. pantu, Dzelzceļa likuma 6. panta otro daļu un 15. panta pirmo un otro daļu, ņemot vērā valsts vienotās datorizētās zemesgrāmatas informāciju par nekustamo īpašumu Sliežu ielā b/n, Rīgā (kadastra Nr. 01000170112), kas reģistrēts Rīgas pilsētas zemesgrāmatas nodalījumā Nr. 9439, nekustamo īpašumu Sliežu ielā 2, Rīgā (kadastra Nr. 01000172041), kas reģistrēts Rīgas pilsētas zemesgrāmatas nodalījumā Nr. 100000544391, nekustamo īpašumu Sliežu ielā 12, Rīgā (kadastra Nr. 01000152047), kas reģistrēts Rīgas pilsētas zemesgrāmatas nodalījumā Nr. 100000537810, un nekustamo īpašumu Laktas ielā 9, Rīgā (kadastra Nr. 01000172026), kas reģistrēts Rīgas pilsētas zemesgrāmatas nodalījumā Nr. 100000532974, kuri nostiprināti uz Latvijas valsts vārda Satiksmes ministrijas personā un nodoti valdījumā valsts akciju sabiedrībai “Latvijas dzelzceļš” ar Satiksmes ministrijas 23.04.2007. aktu par zemesgabala Sliežu ielā b/n, Rīgā (kadastra Nr. 01000170112), nodošanu valdījumā, 29.06.2015. aktu Nr. 03-11/31 par zemesgabala Sliežu ielā 2, Rīgā (kadastra Nr. 01000172041), nodošanu valdījumā, 30.10.2014. aktu Nr. 03-11/81 par zemesgabala Sliežu ielā 12, Rīgā (kadastra Nr. 01000152047), nodošanu valdījumā, 16.06.2014. aktu Nr. 03.11/39 par zemesgabala Laktas ielā 9, Rīgā (kadastra Nr. 01000172026), nodošanu valdījumā, valsts akciju sabiedrības “Latvijas dzelzceļš” valdes 08.04.2026. lēmumu Nr. VL-1.6/110-2026 “Par valsts mantas nodošanu lietošanā”, Rīgas domes 16.12.2022. lēmumu Nr. RD-22-2058-lē “Par Rīgas pilsētas velosatiksmes attīstības koncepcijas līdz 2030. gada apstiprināšanu”, Rīgas dome nolemj:

1. Piekrist pieņemt patapinājumā (bezatlīdzības lietošanā) no valsts akciju sabiedrības “Latvijas dzelzceļš” (reģistrācijas Nr. 40003032065; juridiskā adrese: Emīlijas Benjamiņas iela 3, Rīga, LV-1050) šādas zemes vienību daļas, kas nepieciešamas pilsētas nozīmes veloinfrastruktūras maršrutā Brasa–Sarkandaugava–Mīlgrāvis izbūvei un uzturēšanai:
1.1. zemes vienības Sliežu ielā b/n, Rīgā (kadastra apzīmējums 01000170112), daļu 1051 m2 platībā;
1.2. zemes vienības Sliežu ielā 2, Rīgā (kadastra apzīmējums 01000172041), daļu 16 162 m2 platībā;
1.3. zemes vienības Sliežu ielā 12, Rīgā (kadastra apzīmējums 01000152047), daļu 682 m2 platībā;
1.4. zemes vienības Laktas ielā 9, Rīgā (kadastra apzīmējums 01000172026), daļu 103 m2 platībā (turpmāk visi kopā – Zemesgabali) atbilstoši valsts akciju sabiedrības “Latvijas dzelzceļš” izstrādātajiem patapinājumā nododamās teritorijas plāniem.

2. Zemesgabali tiek pieņemti patapinājumā ar patapinājuma līguma parakstīšanas brīdi. Līgums stājas spēkā tā parakstīšanas dienā un ir spēkā 30 gadus.

3. Pilnvarot Rīgas valstspilsētas pašvaldības Ārtelpas un mobilitātes departamenta direktoru Rīgas valstspilsētas pašvaldības vārdā parakstīt patapinājuma līgumu, tā grozījumus un papildinājumus, vienoties par tā izbeigšanu, kā arī īstenot citas ar līguma izpildi, grozīšanu un izbeigšanu saistītās darbības, tostarp parakstīt nodošanas un pieņemšanas aktu un citus dokumentus, kas būs nepieciešami 1. punkta izpildei.

4. Noteikt, ka Rīgas valstspilsētas pašvaldības Ārtelpas un mobilitātes departaments nodrošina patapinājumā pieņemto Zemesgabalu izmantošanu būvniecībai būvprojekta “Maģistrālās nozīmes veloinfrastruktūras izveide maršrutā Brasa–Sarkandaugava–Mīlgrāvis” ietvaros, kā arī nodrošina Zemesgabalu uzturēšanas, kopšanas, atjaunošanas vai uzlabošanas darbus atbilstoši normatīvo aktu prasībām, sedz visus ar Zemesgabalu ekspluatāciju un tās dokumentācijas izstrādi saistītos maksājumus un maksā nekustamā īpašuma nodokli.

5. Rīgas valstspilsētas pašvaldības Ārtelpas un mobilitātes departaments ir atbildīgs par lēmuma izpildi.


Pielikumā: Valsts akciju sabiedrības “Latvijas dzelzceļš” izstrādātie patapinājumā nododamās teritorijas plāni.

